NÁRODNÁ RADA SLOVENSKEJ REPUBLIKY

V. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 603/2011

**528a**

**S p o l o č n á s p r á v a**

výborov Národnej rady Slovenskej republiky o výsledku prerokovania zákona zo 14. septembra 2011, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 528)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre financie a rozpočet, ako gestorský výbor, podáva Národnej rade Slovenskej republiky v súlade s § 80 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného zákona.

**I.**

Národná rada Slovenskej republiky schválila dňa 14. septembra 2011, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov.

Prezident Slovenskej republiky podľa čl. 102 ods. 1 písm. o) Ústavy SR vrátil Národnej rade SR uvedený zákon a vo svojom rozhodnutí č. 2341-2011-BA uviedol dôvody, ktoré ho viedli k tomu, aby využil svoju právomoc, ktorá mu vyplýva z Ústavy SR.

Na základe toho predseda Národnej rady Slovenskej republiky svojím rozhodnutím č. 533 z 10. októbra 2011 pridelil podľa § 90 ods. 2 zákona NR SR č. 350/1996 Z. z. o rokovacom poriadku NR SR v znení neskorších predpisov zákon zo 14. septembra 2011, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 528) týmto výborom Národnej rady Slovenskej republiky :

* Výboru Národnej rady Slovenskej republiky pre financie a rozpočet
* Ústavnoprávnemu výboru Národnej rady Slovenskej republiky

Uvedené výbory prerokovali predmetný zákon v stanovenom termíne.

**II.**

Gestorský výbor nedostal do začatia rokovania o zákone zo 14. septembra 2011, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 528) žiadne stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

Prezident SR vo svojom rozhodnutí č. 2341-2011-BA zo 6. októbra 2011 uviedol dôvody na vrátenie zákona a navrhol, aby NR SR po opätovnom prerokovaní zákon schválila s touto zmenou :

V čl. I ôsmom bode v § 13j ods. 2 sa na konci pripája táto veta:

„Ustanovenie § 10a ods. 4 v znení účinnosť od 1. januára 2012 sa nevzťahuje na stavebného sporiteľa, ktorému bol poskytnutý stavebný úver podľa § 12 ods. 2 písm. a) pred 1. januárom 2012.

**IV.**

K predmetnému zákonu zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky zákon schváliť v pôvodnom znení

bez zmien uvedených v časti III. rozhodnutia prezidenta SR č. 2341-2011-BA zo 6. októbra 2011 a v časti III. tejto správy.

* Výbor Národnej rady Slovenskej republiky pre financie a rozpočet ( uzn. č. 267 zo dňa 13. októbra 2011)

1. Ústavnoprávny výbor Národnej rady Slovenskej republiky **neprijal platné uznesenie,** nakoľko návrh uznesenia **nezískal** **súhlas nadpolovičnej väčšiny všetkých poslancov** podľa čl. 84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov. (Z  celkového počtu 13 poslancov bolo prítomných 12 poslancov. Za návrh predneseného uznesenia hlasovali 5 poslanci a zdržali sa 7 poslanci.)

Z uznesení výborov Národnej rady Slovenskej republiky uvedených pod bodom IV. tejto správy nevyplynuli žiadne návrhy.

Výbor Národnej rady Slovenskej republiky pre financie a rozpočet odporúča Národnej rade Slovenskej republiky **hlasovať o zmene,** vyplývajúcej z rozhodnutia prezidenta Slovenskej republiky takto :

**Gestorský výbor odporúča neschváliť.**

**V.**

Gestorský výbor na základe stanovísk výborov k zákonu zo 14. septembra 2011, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 528)vyjadrených v uzneseniach uvedených pod bodom IV. tejto správy a stanovísk poslancov gestorského výboru vyjadrených v rozprave k tomuto zákonu v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča Národnej rade Slovenskej republiky**

zákon zo 14. septembra 2011, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 528) schváliť v pôvodnom znení bez zmeny uvedenej v časti III. rozhodnutia prezidenta SR č. 2341-2011-BA zo 6. októbra 2011.

 Predmetná správa výborov Národnej rady Slovenskej republiky o zákone zo 14. septembra 2011, ktorým sa mení a dopĺňa zákon Slovenskej národnej rady č. 310/1992 Zb. o stavebnom sporení v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 528a) **bola schválená** uznesením gestorského výboru č. 268 z 13. októbra 2011. Výbor určil poslanca **Antona Marcinčina** za spoločného spravodajcu výborov.

Súčasne ho poveril podľa § 80 ods. 2 zákona NR SR č. 350/1996 Z. z. o rokovacom poriadku NR SR v znení neskorších predpisov informovať NR SR o výsledku rokovania výborov a odôvodniť stanovisko gestorského výboru.

Bratislava 13. októbra 2011

**Jozef K o l l á r**

**predseda**

**Výboru NR SR pre financie a rozpočet**